***A 129. sorszámú Kozmetikus megnevezésű szakképesítés szakmai és vizsgakövetelménye***

1. AZ ORSZÁGOS KÉPZÉSI JEGYZÉKBEN SZEREPLŐ ADATOK

1.1. A szakképesítés azonosító száma: 54 815 02

1.2. Szakképesítés megnevezése: Kozmetikus

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 1200-1400

2. EGYÉB ADATOK

2.1.A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra; 2 évfolyamos képzés esetén az első szakképzési évfolyamot követően 160 óra.

3. PÁLYATÜKÖR

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés betölthető munkakör(ök)** |
| 3.1.2. | 5212 | Kozmetikus | Sminkes |
| Kozmetikus |
| Elektrokozmetikus |

3.2. A szakképesítésmunkaterületének rövid leírása:

A kozmetikus az egészséges arc és test ápolásával, állapotának javításával, illetve fenntartásával manuálisan és elektrokozmetikai készülékek alkalmazásával, tartós sminkkészítéssel/vagy speciális arc –és/vagy testkezeléssel, valamint az ehhez szükséges feltételek megteremtésével és kozmetikumok forgalmazásával foglalkozik.

A kozmetikus minden tevékenységét egészségügyi szemlélettel és felelősséggel végzi. Maximálisan betartja az egészségügyi és higiéniai szabályokat, ezzel biztosítja a páciens és saját egészségét, testi épségét.

A szakképesítésselrendelkező képes:

- kozmetikai alap és kiegészítő műveleteket végezni, manuális és gépi módszerekkel

- diagnosztizálni, kezelési tervet összeállítani, kozmetikus által kezelhető kozmetikai hibákat kezelni

- professzionális kozmetikumokkal dolgozni, azok alap-, és hatóanyagait ismerni, és kiválasztani a

bőrtípusnak, és az általa kezelhető rendellenességnek megfelelő készítményt

- kendőzni tartósan, tanácsot adni az otthoni bőrápolással kapcsolatban

- speciális arc és testkezelést végezni, tanácsot adni az otthoni bőrápolással kapcsolatban

- megismerni a legújabb szakmai újdonságokat, rendszeresen továbbképzéseken részt venni

- dönteni a szolgáltatás elvégzésének módjáról, vagy orvosi segítség igénybevételét ajánlani, ha az egészséges állapottól eltéró elváltozást észlel

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 815 01 | Fodrász | azonos ágazat |

4. SZAKMAI KÖVETELMÉNYEK

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11720-16 | Kozmetikus szakmai gyakorlat |
| 4.4. | 11721-16 | Kozmetikus szakmai elmélet |
| 4.5. | 11722-16 | Elektrokozmetika |
| 4.6. | 11723-16 | Speciális kozmetikai eljárások |
| 4.7. | 11724-16 | Kozmetikus marketing |
| 4.8. | 11498-12 | Foglalkoztatás I. (érettségire épülő képzések esetén) |
| 4.9. | 11499-12 | Foglalkoztatás II. |

5. VIZSGÁZTATÁSI KÖVETELMÉNYEK

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

Saját modell kezelési tervének (D. vizsgafeladat), valamint a speciális feladathoz kapcsolódó (E. vizsgafeladat) kezelési tervének leadása a szakmai vizsga gyakorlati része előtt maximum két, minimum egy héttel.

5.2. A modulzáró vizsga vizsgatevékenységei és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11720-16 | Kozmetikus szakmai gyakorlat | gyakorlati |
| 5.2.4. | 11721-16 | Kozmetikus szakmai elmélet | írásbeli, szóbeli |
| 5.2.5. | 11722-16 | Elektrokozmetika | gyakorlati, szóbeli |
| 5.2.6. | 11723-16 | Speciális kozmetikai eljárások | gyakorlati, írásbeli |
| 5.2.7. | 11724-16 | Kozmetikus marketing | írásbeli |
| 5.2.8. | 11498-12 | Foglalkoztatás I. (érettségire épülő képzések esetén) | írásbeli |
| 5.2.9. | 11499-12 | Foglalkoztatás II. | írásbeli |

Minden szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladatok végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Idegen modell diagnosztizálása és kezelési terv készítése

A vizsgafeladat ismertetése: A vizsgázó központi diagnosztizáló lapon készíti a kezelési tervet, 2 oldal terjedelemben (1 oldal diagnosztika, 1 oldal kezelési terv), amely tartalma:

Az alap és kombinált bőrtípusok és a kozmetikai rendellenességek, elemi elváltozások, szövetszaporulatok meghatározása a szubjektív és objektív tünetek alapján. A meghatározott bőrtípus teljes kozmetikai kezelés-sorrendjének, alapelveinek, céljának meghatározása.

Az alkalmazott professzionális kozmetikumok összetételének, hatóanyagainak megnevezése és bőrre gyakorolt hatása valamint az otthoni ápoláshoz adott javaslatok.

A kezelési terv ismertetése mindkét vizsgázó jelenlétében történik – aki a modellt biztosította, és aki diagnosztizálta.

A vizsgafeladat időtartama: 80 perc (felkészülés 40 perc, értékelés 40 perc)

A vizsgafeladat értékelési súlyaránya: 20 %

B) A vizsgafeladat megnevezése: Tartós szempilla-, szemöldökfestés sorsolt modellen

A vizsgafeladat ismertetése: A tartós szempilla-, szemöldökfestést a modell karakterének megfelelő színű festékekkel kell végezni, amelyet az a vizsgázó hozott, aki a modellt biztosította a vizsgára. A modell nem lehet előre festett és sminktetovált. (A bőrpróba igazolása festőkönyvben történik.). A művelet során egyszer használatos, vagy könnyen fertőtleníthető eszközöket lehet használni. A technológia (fektetve, vagy tincsezve) szabadon választott. A szempillafesték eltávolítása után a bórvízzel történő szemöblögetés kötelező.

A vizsgafeladat időtartama: 30 perc (felkészülés 20 perc, értékelés 10 perc)

A vizsgafeladat aránya: 15%

C) A vizsgafeladat megnevezése: Kozmetikában alkalmazott elektrokozmetikai alap-készülékek használata

A vizsgafeladat ismertetése: Kozmetikában alkalmazott elektrokozmetikai alap-készülékek szakszerű üzembe helyezése, beállítása és működésének bemutatása saját modellen. A készülék gyakorlati alkalmazása az adott bőrtípus/rendellenesség esetében, működési elve. A készülék alkalmazásának javallatai, ellenjavallatai.

A vizsgázónak a következő készülékek egyikéből kell beszámolnia tételhúzás alapján: gőzölő/vagy vaposon, mikrodermabrázió/vagy hidroabrázió/vagy frimátor, iontoforézis, ultrahang, vio, hideg-meleg arcvasaló/vagy termovasaló.

A vizsgafeladat időtartama: 20 perc (felkészülés 10 perc, értékelés 10 perc)

A vizsgafeladat aránya: 10%

D) A vizsgafeladat megnevezése: Saját modell kezelése a központilag kiadott kezelési terv minta alapján

A vizsgafeladat ismertetése: Saját modell letisztítása, masszírozása (összefüggő üzleti masszázs), felpuhító borogatás felhelyezése, tisztítás, fertőtlenítés, szemöldök-igazítás, összehúzás, nyugtatás és/vagy táplálás helyspecifikusan, gyantázás (hónalj/vagy kar/vagy bikini vonal). A kezelés során csak professzionális, Magyarországon forgalomban lévő kozmetikumokat lehet használni. Minden művelethez csak a választott termékcsalád termékeit kell alkalmazni. A borogatás és szemöldök-igazítás műveleteknél nem kötelező felpuhító krémmel alákrémezni, amennyiben masszázs után történik. A szemöldök-igazítás feladatnál feltétel, hogy legyen mit szedni.

(Saját modell kezelése a központilag kiadott kezelési terv minta alapján történik, melyet a vizsgázó előre elkészített és beadott.)

A vizsgafeladat időtartama: 100 perc

A vizsgafeladat aránya: 15 %

E) A vizsgafeladat megnevezése: Tartós sminkkészítés plasztikon/vagy speciális arc és/vagy testkezelés saját modellen előre elkészített kezelési terv alapján

A vizsgafeladat ismertetése: A vizsgázó legkésőbb a vizsgára jelentkezésig eldönti, mely vizsgafeladatot kívánja elvégezni a vizsgán. Az ehhez szükséges kezelési tervét az 5.1. pontban leírtak szerint leadja.

Tartós sminkkészítésnél a vizsgázó olyan területet válasszon, amely a vizsgafeladat időtartamába (80 perc) belefér. Speciális arckezelésnek az anti-aging, a szem- és, nyak-dekoltázs kezelés, a lifting kezelés, a halványító, vagy a hámlasztó kezelés minősül, különleges hatóanyagokkal, bőrtípusnak megfelelően. A különleges hatóanyagok mellett speciális elektrokozmetikai készülékeket (elektroporáció, rádiofrekvencia stb.) is be lehet építeni a kezelés menetébe.

Speciális testkezelésnek az alábbi kezelési eljárások tekinthetők: kézi teljes testmasszázs, body wrapping, vákuum-készülék, interferencia/vagy ingeráramú készülék, egyéb elektrokozmetikai készülék.

A tartós sminkkészítéshez szükséges eszközökről és anyagokról a vizsgázónak kell gondoskodni. A speciális testkezeléshez az elektrokozmetikai készüléket a képzőnek/vizsgaszervezőnek kell biztosítani, az egyéb eszközökről és anyagokról a vizsgázó gondoskodik.

A vizsgafeladat időtartama: 100 perc (felkészülés 80 perc, értékelés 20 perc)

A vizsgafeladat aránya: 10%

F) A vizsgafeladat megnevezése: Alkalmi smink készítése tincses, vagy soros műszempilla felhelyezésével saját modellen

A vizsgafeladat ismertetése: Az arc kendőzése, alapozás, az arc alkati hibáinak korrigálása és a bőrhibák javítása. A szemhéj kendőzése a szemforma, az életkor és az egyéniség figyelembe vételével /a szín és eszköz szabadon választható/. A szemhéj és a száj kendőzése a kornak, egyéniségnek, aktuális divatnak megfelelően. A smink megfelelően illeszkedjen az alkalomhoz, öltözethez, frizurához.

A vizsgafeladat időtartama: 70 perc (felkészülés 60 perc, értékelés 10 perc)

A vizsgafeladat aránya: 10%

A műveletek elvégzése során csak professzionális, Magyarországon forgalomban lévő kozmetikumokat lehet használni. Minden művelethez csak a választott termékcsalád termékeit kell alkalmazni. A B) és F) vizsgafeladatoknál feltétel, hogy a modell nem lehet sminktetovált. A többi feladatnál ez nem kizáró tényező.

Az összes gyakorlati vizsgafeladat időtartama: 400 perc

Az összes gyakorlati vizsgafeladat aránya: 60%

5.3.2. Központi írásbeli vizsgatevékenység

A vizsgafeladat megnevezése: Komplex elméleti feladatsor

A vizsgafeladat ismertetése: Az írásbeli vizsgatevékenység központilag összeállított feladatai a 4. Szakmai követelmények fejezetben szereplő szakmai követelménymodulok közül az alábbiak témaköreinek mindegyikét tartalmazza, a következő arányban:

Kozmetikus szakmai elmélet: 70%

Elektrokozmetika: 5%

Speciális kozmetikai eljárások: 20%

Kozmetikus marketing: 5%

lebontva a különböző ismeret-típusokra:

szakmai ismeretek és biológia: 50%

anyagismeret és kémia: 40%

elektrokozmetika: 5%

marketing: 5%

A vizsgafeladat időtartama: 180 perc

A vizsgafeladat értékelési súlyaránya: 20 %

5.3.3. Szóbeli vizsgatevékenység

A vizsgafeladat megnevezése: Komplex szóbeli tételsor

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok közül az alábbiak témaköreinek mindegyikét tartalmazza, a következő arányban:

Kozmetikus szakmai elmélet: 80%

Elektrokozmetika: 10%

Speciális kozmetikai eljárások: 10%

lebontva a különböző ismeret-típusokra:

szakmai ismeretek és biológia: 40%

anyagismeret és kémia: 40%

elektrokozmetika: 20%

A tételsor szituációkat tartalmaz, amelyhez minél több féle szakmai tartalmat kell rendelni. A tételsor része kell, hogy legyen a fontosabb rendellenességek, elváltozások felismerése és jellemzése, valamint receptúrák felismerése és elemzése.

A vizsgafeladat időtartama: 50 perc (felkészülési idő 30 perc, válaszadási idő 20 perc)

A vizsgafeladat értékelési súlyaránya: 20 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások a http://nive.hu/ című weblapján érhetők el a Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: A szakmai vizsga akkor eredményes, ha a vizsgázó minden vizsgafeladatot legalább 51%-ra teljesít.

6. ESZKÖZ- ÉS FELSZERELÉSI JEGYZÉK

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Előírásoknak megfelelő anyagokkal és eszközökkel felszerelt üzlethelyiség vagy tanműhely |
| 6.3. | Higiéniai eszközök, tartozékok |
| 6.4. | Szakszerű munkavégzéshez szükséges munkaruha |
| 6.5. | Kezelőszék |
| 6.6. | Munkaszék |
| 6.7. | Nagyítós lámpa |
| 6.8. | Gyantázó és/vagy masszázságy |
| 6.9. | Gyantamelegítő |
| 6.10. | Arcgőzölő vagy vapozon |
| 6.11. | Vio készülék |
| 6.12. | Iontoforézis készülék |
| 6.13. | Ultrahang készülék |
| 6.14. | Fertőtlenítő készülék: UV Box |
| 6.15. | Frimátor vagy abráziós készülék |
| 6.16. | Interferencia, vagy ingeráramú készülék |
| 6.17. | Permanent Make Up készülék |
| 6.18. | Vákuum-készülék |
| 6.19. | Hideg-meleg arcvasaló vagy termovasaló |
| 6.20. | Fényterápiás készülék |
| 6.21. | Munkabiztonsági eszközök |
| 6.22. | Környezetvédelmi eszközök |
| 6.23. | Fehérneműk (törölköző, kiskendő, ágytakaró lepedő, beterítő kendő, kisruha, fejpánt, vendégpapucs stb.) |
| 6.24. | Textíliák tárolására szolgáló zárható szekrények |
| 6.25. | Vegyszerek, kozmetikumok tárolására alkalmas szekrények |
| 6.26. | A vizsgafeladatok elvégzéséhez szükséges eszközök és anyagok, amiről a vizsgázó gondoskodik |

7. EGYEBEK